Folketing
2008-01-25

Jeg er simpelt hen så glad for, at ordføreren lytter sådan til, hvad befolkningen siger. Det ville være rart, om det foregik i flere tilfælde, vil jeg sige. Den her undersøgelse fra Socialforskningsinstituttet blev jo fremlagt for et halvt år siden, men er et år gammel, hvis det kan gøre det. Lige præcis i dag kan man i Berlingske Tidende læse om en undersøgelse, hvor seks ud af ti fædre siger, at de ønsker øremærket barsel. Betyder det så, at ordføreren, nu hvor han kender den her undersøgelse, der blev offentliggjort i dag, vil ændre holdning på det her punkt, eftersom det betyder utrolig meget, hvad befolkningen synes, og eftersom seks ud af ti fædre ønsker øremærkning af barsel?